EkBass/fiwiki-20250220-pages-articles huggingface dataset:
Viipurin verilöyly

Viipurin verilöyly oli Viipurissa 26. syyskuuta 1599 toimeenpantu Sigismundin ja Kaarlen valtataisteluun liittynyt joukkorangaistus, jossa mestattiin 10 tai 11 Kaarle-herttuan (myöhempi kuningas Kaarle IX) Suomessa vaikuttanutta vastustajaa. Kaarle-herttuan joukot valloittivat 22.–23. syyskuuta 1599 Viipurin huolimatta siitä, että kuningas Sigismund oli lähettänyt kaupungin vahvistukseksi noin 400 miestä Virosta. Viipurin porvaristo asettui herttuan puolelle, ja sotilaat alkoivat karkailla.Heikki Ylikangas: Nuijasota, ss. 332–333. Neljäs painos, Kustannusosakeyhtiö Otava Helsinki, 1997. Useat Suomen johtavat aateliset, muun muassa Käkisalmen linnaläänin entinen maaherra Arvid Henrikinpoika Tavast ja hänen poikansa Iivar Tavast, joutuivat herttuan käsiin. Heidät mestattiin 26. syyskuuta. Saman kohtalon kokivat myös Meltolan Niilo Olavinpoika, Bolstadin Jaakob Olavinpoika ja Sarvilahden kartanon Lauri Matinpoika Creutz. Teloitettujen päät iskettiin Karjaportin yläkaaren rautapiikkeihin.Heikki Ylikangas: Nuijasota, ss. 333–334. Neljäs painos, Kustannusosakeyhtiö Otava Helsinki, 1997. Seuraavaksi vuorossa olivat aatelittomat, joista viisi tai kuusi teloitettiin. Yksi heistä oli pappi Henricus Plåck, joka oli nuijasodan Nyystölän taistelussa houkutellut talonpojat laskemaan aseensa ja johdattanut heidät Iivar Tavastin asettamaan ansaan. Toinen Viipurissa teloitettu aateliton oli Arvid Tavastin lainlukija Henrik Jesperinpoika Lemmittylän kartanosta. Heidän ruumiinsa paloiteltiin ja teilattiin. ==Katso myös== *Turun verilöyly ==Lähteet== Luokka:1599 Luokka:Suomi Vaasa-ajalla Luokka:Viipurin historia Luokka:Joukkosurmat Suomessa
Ilmakehän uusanalyysi

Ilmakehän uusanalyysi on menetelmä, jossa kuvataan ilmakehän tila useiden vuosien aikana yhdistämällä eri lähteistä kootut säähavainnot: sääasemien pintahavainnot, sääpalloluotaukset ja satelliittihavainnot. Yhdistäminen tapahtuu ilmakehän käyttäytymistä kuvaavien fysikaalisten mallien avulla. Havaintoja ja säämallia yhdistämällä saadaan paras mahdollinen tieto maanpinnan ja ilmakehän tilasta myös niiltä alueilta joilta suoria havaintoja ei ole saatavilla. Uusanalyysejä käytetään laajasti ilmastotutkimuksessa ja -palveluissa esimerkiksi nykyisten ilmasto-olosuhteiden seurantaan ja vertailuun menneisiin, ilmaston vaihteluiden ja muutosten syiden tunnistamiseen sekä ilmastoennusteiden laatimiseen. Uusanalyyseistä saatua tietoa käytetään yhä enemmän myös yrityselämän sovelluksissa sellaisilla aloilla kuin energia, maatalous, vesivarat ja vakuutus. == Lähteet == Luokka:Klimatologia
Murid al-Barghuthi

Murid al-Barghuthi (; 8. heinäkuuta 1944 – 14. helmikuuta 2021) oli palestiinalainen runoilija ja kirjailija. == Elämä == Al-Barghuthi syntyi vuonna 1944 Deir Ghassanan kylässä lähellä Ramallah’ta. Hän oli juuri valmistunut Kairon yliopistosta, kun Israelin joukot miehittivät Länsirannan kesällä 1967 kuuden päivän sodan jälkeen. Al-Barghuthia kiellettiin palaamasta sotilasmiehityksen alle joutuneeseen kotikaupunkiinsa. Kymmenen vuotta myöhemmin Egyptin silloinen presidentti Anwar Sadat määräsi al-Barghuthin poistumaan maasta muiden muiden ei-egyptiläisten älymystön edustajien kanssa. Runoilija suuntasi Beirutiin ja lähti sieltä vuonna 1981 Budapestiin, jossa hän asui 13 vuotta. Hän palasi Egyptiin vuonna 1994 ollakseen yhdessä vaimonsa ja poikansa kanssa. == Teokset == Al-Barghuthi julkaisi kymmeniä teoksia, joista suuri osa on runokokoelmia. Tuotannossaan laajalti pakolaisuuden aiheuttamaa juurettomuuden tunnetta käsitellyt, useissa maissa elämänsä viettänyt al-Barghuthi sanoi vuonna 2021: ”En kiinnitä itseäni paikkoihin, koska pelkään, että jättäisin ne. Elän ajassa, en paikoissa, ja kirjoitan suurimman osan runoistani talvella.” Al-Barghuthin muistelmateos I Saw Ramallah (), jonka Bloomsbury julkaisi vuonna 2004 englanniksi, toi hänelle ensimmäisen kerran lukijoita englanninkielisessä maailmassa. Teoksessa al- Barghuthi reflektoi ylittäessään sillan Jordaniasta synnyinseuduilleen Israelin miehittämälle Länsirannalle kolme vuosikymmentä kestäneen pakolaisuuden jälkeen. Palestiinalais-yhdysvaltalainen kirjallisuudentutkija Edward Said kutsui teosta yhdeksi hienoimmista eksistentiaalisista kertomuksista palestiinalaisten siirtolaisuudesta. == Yksityiselämä == Al- Barghuthi oli naimisissa kirjailija ja professori Radwa Ashourin kanssa. Parin vuonna 1977 syntynyt poika Tamim al-Barghuthi on niin ikään runoilija. Al- Barghuthi oli palestiinalaisen runoilijan Mahmud Darwishin läheinen ystävä. ==Lähteet== Luokka:Palestiinalaiset kirjailijat Luokka:Vuonna 1944 syntyneet Luokka:Vuonna 2021 kuolleet
KNDS

KNDS, aiemmin KMW+Nexter Defense Systems, on eurooppalainen puolustusalan holdingyhtiö, joka syntyi saksalaisen Krauss-Maffei Wegmannin (KMW) ja ranskalaisen Nexterin yhdistyessä. == Historia == KMW+Nexter Defense Systems syntyi vuonna 2015, kun kaksi suurta euroopplaista puolustusteollisuusyhtiötä, saksalainen sukuomisteinen Krauss-Maffei Wegmann ja ranskalainen valtio- omisteinen Nexter yhdistyivät. Neuvottelut yhtiöiden ja valtioiden välillä olivat alkaneet kesällä 2014 ja tulleet siihen tulokseen, että yhdistyminen olisi kummankin eduksi. Yhdistymissopimus allekirjoitettiin Pariisissa 29. heinäkuuta 2015 ja yhdistyminen tapahtui joulukuussa. Myös KMW:n omistama brittiläinen WFEL otettiin osaksi yhtiötä. Fairey Aviation Companystä syntynyt WFEL valmistaa pääasiassa erilaisia sotilassiltoja. Uuden yhteisyrityksen omistajiksi tulivat puoliksi KMW:n yksityisomistajia ja puoliksi Ranskan valtio. Ranskassa tehtiin lakimuutos, joka mahdollistaa myöhemmin valtion osuuden yksityistämisen. Kotipaikaksi valittiin Alankomaiden pääkaupunki Amsterdam. Yhtiö nimettiin KNDS:ksi vuonna 2023 ja tytäryhtiöt uudelleenbrändättiin KNDS Deutschlandiksi (entinen KMW), KNDS Franceksi (entinen Nexter) ja KNDS UK:ksi (entinen WFEL) vuonna 2024. Uudet nimet ovat osa yhdenmukaista ilmettä ja ne kertovat yhtiöiden alkuperämaat. == Lähteet == Luokka:Aseteollisuusyritykset Luokka:Alankomaalaiset teollisuusyritykset
Korvausosakkeiden hallintoyhteisö

Korvausosakkeiden hallintoyhteisö eli Holding oli Suomessa vuosina 1945–1957 toiminut sodan jälkeisiä korvauksia hallinnoinut pörssilistattu yhteisö. Hallintoyhteisö sai varoja vuoden 1945 omaisuudenluovutusverosta. Sen perusteella suurimpien yritysten oli luovutettava valtiolle 20 % verotettavasta omaisuudestaan. Vero tuli maksaa joko yrityksen omilla tai muiden yritysten osakkeilla. Hallintoyhteisö hallinnoi näin saatuja varoja. Siitä tuli monen pörssiyhtiön suurin osakas 20 prosentin omistusosuudella. Varoja käytettiin toisen maailmansodan alueluovutusten aiheuttamien omaisuusmenetysten korvaamiseen. Menetyksiä kärsineille jaettiin korvauksina muun muassa hallintoyhteisön osuuksia. Osuus oli arvopaperi, jonka omistajalle suoritettiin vuotuinen kuoletus vuosina 1947–1957. Osuuksilla saattoi myös käydä kauppaa, jolloin rahat sai nopeammin käyttöönsä. Hallintoyhteisön osuus oli listattu Helsingin pörssiin vuosina 1946–1956. Se oli joinain vuosina pörssin eniten vaihdettu arvopaperi. Hallintoyhteisö lakkautettiin vuonna 1958 sen jälkeen, kun korvauksiin tarkoitetut varat oli jaettu. == Lähteet == Luokka:Entiset suomalaiset pörssiyhtiöt Luokka:Suomen taloushistoria
Matt Fitzpatrick

Matt Fitzpatrick (s. 1. syyskuuta 1994 Sheffield) on englantilainen golfaaja. Hän aloitti ammattilaisuransa vuonna 2014. Hän on voittanut Yhdysvaltain avoimen turnauksen vuonna 2022. Hän on voittanut PGA-kiertueella heinäkuun 2024 loppuun mennessä kaikkiaan kaksi kilpailua, joista toinen oli RBC Heritage huhtikuussa 2023. Hän on edustanut Eurooppaa Ryder Cupissa vuosina 2016, 2021 ja 2023. Fitzpatrick on ollut maailmanlistalla parhaimmillaan kuudennella sijalla. == Lähteet == Luokka:Englantilaiset golfaajat Luokka:Vuonna 1994 syntyneet Luokka:Elävät henkilöt
Cameron Smith

Cameron Smith (s. 18. elokuuta 1993 Brisbane) on australialainen golfaaja. Hän aloitti ammattilaisuransa vuonna 2013. Hän on voittanut Britannian avoimen turnauksen vuonna 2022. Hän on voittanut PGA-kiertueella heinäkuun 2024 loppuun mennessä kaikkiaan kuusi kilpailua. Smith on ollut maailmanlistalla parhaimmillaan toisella sijalla. == Lähteet == Luokka:Australialaiset golfaajat Luokka:Vuonna 1993 syntyneet Luokka:Elävät henkilöt
Ydes

Ydes () on kunta Ranskan keskiosassa Cantalin departementissa Auvergne-Rhône- Alpesin alueella. Se sijaitsee noin 21 kilometriä Mauriacin kaupungista koilliseen. pienoiskuva|vasen|Saint-Georgesin kirkko Ydes sijaitsee Ranskan keskiylängöllä. 1100-luvulla Temppeliherrain ritarikunta asettui kunnan alueelle. Nykyään heidän rakennuksistaan on jäljellä Saint-Georgesin kirkko. Vuonna 1315 kirkko joutui Johanniittain ritarikunnan ritarien, paremmin tunnetun Maltan ritarikunnan, vallan alle. 1800-luvulla seudulla alkoi hiilikaivostoiminta, ja kaupunki alkoi teollistua. Öljy kuitenkin vei kivihiileltä kannattavuuden ja kaivostoiminta loppui vuonna 1959. ==Lähteet== ==Aiheesta muualla== Luokka:Cantalin kunnat
Cameron McEvoy

pienoiskuva|Cameron McEvoy Kazanin MM-kilpailuissa 2015. Cameron McEvoy (s. 13. toukokuuta 1994 Benowa, Queensland) on australialainen uimari. Hän on voittanut 50 metrin vapaauinnissa olympiakultaa ja maailmanmestaruuden. McEvoy oli Lontoon olympialaisissa 2012 Australian joukkueessa alkueräuimarina 4 × 100 metrin ja 4 × 200 metrin vapaauintiviesteissä. Barcelonan MM-kilpailuissa 2013 hän ui alkuerissä 4 × 100 metrin sekauintiviestissä, jossa Australia saavutti hopeaa. Vuonna 2014 hän sai Kansainyhteisön kisoista kaksi kulta- ja neljä hopeamitalia. Henkilökohtaisia mitaleja olivat hopeat 50 metrin, 100 metrin ja 200 metrin vapaauinnista. Tyynenmeren-mestaruuskilpailuista hän sai viisi mitalia, muun muassa kultaa 100 metrin vapaauinnissa ja 4 × 100 metrin vapaauintiviestissä. Kazanin MM-kilpailuissa 2015 hän saavutti hopeaa 100 metrin vapaauinnissa sekä kaksi viestimitalia. Rio de Janeiron olympialaisissa 2016 tuloksena oli kaksi viestipronssia sekä seitsemäs sija 100 metrin vapaauinnissa ja 11. sija 50 metrin vapaauinnissa. McEvoy sijoittui Budapestin MM-kilpailuissa 2017 neljänneksi 100 metrin vapaauinnissa ja jäi muissa lajeissa vielä kauemmaksi mitaleista. Kansainyhteisön kisoissa 2018 hän voitti kultaa 4 × 100 metrin vapaauintiviestissä ja saavutti pronssia 50 metrin vapaauinnissa. Gwangjun MM-kilpailuissa 2019 hän saavutti kaksi viestimitalia. Tokion olympialaisissa 2021 hän saavutti pronssia 4 × 100 metrin vapaauintiviestissä ja karsiutui niin 50 metrin kuin 100 metrinkin alkuerissä. McEvoy voitti ensimmäisen maailmanmestaruutensa Fukuokan MM-kilpailuissa 2023, kun hän ui 50 metrin vapaauinnissa ennätyksensä 21,06 ja jätti hopeamitalisti Jack Alexyn 0,51 sekunnin päähän. Dohan MM-kilpailuissa 2024 hän saavutti hopeaa 50 metrin vapaauinnissa ja pronssia 50 metrin perhosuinnissa. Pariisin olympialaisissa 2024 McEvoy voitti kultaa 50 metrin vapaauinnissa ajalla 21,25, mistä hopeamitalisti Ben Proud jäi 0,05 sekuntia. == Lähteet == Luokka:Australialaiset uimarit Luokka:Australialaiset olympiavoittajat Luokka:Vuonna 1994 syntyneet Luokka:Elävät henkilöt
Mandatum Pankki

Mandatum Pankki Oyj oli suomalainen vuosina 1998–2001 toiminut pörssilistattu liikepankki. == Historia == === Oy Mandatum Ab === Suomen Yhdyspankki perusti vuonna 1937 holding-yhtiö Oy Mandatum Ab:n. Yhtiötä käytettiin operaatioihin, joita ei voitu hoitaa pankin kirjanpidon kautta. === Mandatum & Co Oy === Mandatum & Co Oy perustettiin vuonna 1992 yhtiöittämällä Suomen Yhdyspankin yrityskauppoja järjestellyt investointipankkitoiminta. Björn Wahlroosista tuli yhtiön merkittävä omistaja. Järjestelyssä vanhan Oy Mandatum Ab:n nimeksi tuli Tenor Oy. Tenor fuusioitiin Merita Pankkiin 1995. === Mandatum Pankki Oyj === Mandatum Pankki Oyj syntyi, kun Mandatum & Co ja Interbank fuusioitiin vuonna 1998. Uuteen pankkiin liitettiin myös Pankkiiriliike Protos. Pankin suurin osakkeenomistaja oli Björn Wahlroos. Sampo-Leonia osti Mandatum Pankin osake- enemmistön ja pakkolunasti loput osakkeet vuonna 2001. Mandatum Pankki fuusioitiin Sampo Pankkiin. == Katso myös == * Mandatum == Lähteet == Luokka:Entiset suomalaiset pörssiyhtiöt Luokka:Entiset suomalaiset pankit
Gleb Pavlovski

Gleb Olegovitš Pavlovski (; 5. maaliskuuta 1951 Odessa – 27. helmikuuta 2023 Moskova) oli venäläinen politiikan tutkija.Gleb Pavlovsky, Putin image adviser who became harsh critic, dies at 71 The Washington Post 28.2.2023, viitattu 16.8.2024 Ex-Kremlin Adviser Gleb Pavlovsky Dies at 71 The Moscow Times 27.2.2023, viitattu 16.8.2024 Pavlovski oli Neuvostoliiton aikana toisinajattelija, joka tuomittiin sisäiseen karkotukseen Komin tasavaltaan 1980-luvulla. Hän oli vuodesta 1996 Vladimir Putinin neuvonantaja. Pavlovski oli vaikutusvaltainen poliittinen ajattelija Putinin kahdella ensimmäisellä presidenttikaudella. Hän myös juonsi ohjelmaa valtiollisessa televisiossa 2000-vuosikymmenellä. Pavlovskilla oli keskeinen asema ohjatun demokratian kehittämisessä. Käytännössä ohjattu demokratia johti Putinin haastajien marginalisoimiseen, maanpakoon ajamiseen tai vangitsemiseen. Pavlovski erotettiin tehtävistään Venäjän presidentinhallinnossa vuonna 2011, koska hän tuki Dmitri Medvedevin uudelleenvalintaa presidentiksi eikä kannattanut Putinin paluuta presidentiksi. Pavlovski oli tästä lähtien äänekäs Venäjän autoritarismiin suuntautumisen kriitikko. Pavlovski laati mielipidekirjoituksia The Moscow Timesiin vuosina 2015–2019. Venäjän aloitettua täysimittaisen sodan Ukrainassa vuonna 2022 Pavlovski rinnasti Putinin peluriin, jolle varhaiset onnistumiset ovat vaarallisia, koska saavat pelurin uskomaan kohtalon olemiseen puolellaan. Pavlovski kuoli sairauteen 71-vuotiaana. == Lähteet == Luokka:Venäläiset tieteilijät Luokka:Politiikan tutkijat Luokka:Vuonna 1951 syntyneet Luokka:Vuonna 2023 kuolleet
Sacrament of Wilderness

Sacrament of Wilderness on Nightwishin ensimmäinen single Oceanborn-albumilta. Se julkaistiin 24. marraskuuta 1998. Kappaleen on sanoittanut Tuomas Holopainen, joka on säveltänyt sen yhdessä Emppu Vuorisen kanssa. Kappaleen musiikkivideo on kuvattu 13. marraskuuta 1998. Single ylsi vuosien 1998–1999 vuodenvaihteessa Suomen singlelistan ensimmäiselle sijalle, ja oli kärjessä yhteensä neljä viikkoa. == Kappaleet == == Kokoonpano == * Tarja Turunen – laulu * Tuomas Holopainen – koskettimet * Emppu Vuorinen – kitara * Sami Vänskä – basso * Jukka Nevalainen – rummut == Lähteet == Luokka:Vuoden 1998 kappaleet Luokka:Nightwishin kappaleet Luokka:Suomen singlelistan ykköset
Fredrik Hangasjärvi

Fredrik Hangasjärvi (s. Isaksson, 29. huhtikuuta 1973) on ruotsalainen harmonikansoittaja. Hän kuuluu Tornionlaakson meänkieliseen vähemmistöön, mikä on näkynyt hänen musiikkiurallaan. Hangasjärvi tunnetaan muun muassa yhtye Raj-Raj Bandin jäsenenä. == Elämä ja ura == Fredrik Hangasjärvi syntyi Kivijärvessä Pajalassa. Hän kasvoi sen länsipohjalaisessa yhteisössä, jossa puhuttiin meänkieltä. Fredrikin syntymäsukunimi oli Isaksson, jollaiseksi hänen sukunsa nimi oltiin ruotsalaistettu. Myöhemmin hän päätti vaihtaa sen Hangasjärveksi, joka oli ollut hänen suvussaan aiemmin käytetty nimi.Aro, Eva- Lena: Fredrik Hangasjärvi, riikinpelimanni: ”Niinku ette mie en sattais laulaa ruottiksi”. Teoksessa Som om vi aldrig funnits / Aivan ko meitä ei olis ollukhaan. Regeringskansliet, 2023. Hangasjärven suvussa ja asuinympäristössä oli paljon haitaristeja. Hän alkoi soittaa harmonikkaa itsekin jo 7-vuotiaana, ja hän on esiintynyt 12-vuotiaasta lähtien. 1990-luvulla hän perusti muiden Pajalan ympäristöstä olevien muusikoiden kanssa yhtyeen Raj-Raj Band. Se käyttää musiikissaan sekä ruotsia että meänkieltä. Hangasjärvi on halunnut elävöittää kieltään musiikin avulla ja tehdä kotiseutuunsa liittyvää musiikkia. Hän on hyödyntänyt meänkieltä esiintyessään myös muissa kokoonpanoissa, kuten suomalaisen Heidi Haapasaaren kanssa muodostamassaan duossa. Hän on esiintynyt lisäksi soolonakin. Hangasjärvelle on myönnetty riksspelmanin kunnianimi vuonna 2013. == Lähteet == Luokka:Ruotsalaiset harmonikansoittajat Luokka:Länsipohjalaiset Luokka:Vuonna 1973 syntyneet Luokka:Elävät henkilöt
Daniel Wiffen

Daniel Wiffen (s. 14. heinäkuuta 2001) on irlantilainen uimari. Hän on voittanut vapaauinnissa olympiakultaa ja kaksi maailmanmestaruutta. Wiffen kilpaili Tokion olympialaisissa 2021 ja sijoittui 800 metrin vapaauinnissa 14:nneksi sekä 1 500 metrin vapaauinnissa 20:nneksi. Hän ylsi arvokisamitaleille ensimmäisen kerran Kansainyhteisön kisoissa 2022, kun hän saavutti hopeaa 1 500 metrin vapaauinnissa. Vuonna 2023 hän sijoittui Fukuokan MM-kilpailuissa neljänneksi 800 metrillä Euroopan-ennätyksellä 7.39,19 ja 1 500 metrillä ajalla 14.43,01. Otopenin lyhyen radan EM-kilpailuissa 2023 hän voitti kultaa 400 metrin, 800 metrin ja 1 500 metrin vapaauinnissa ja ui keskimmäisellä matkalla maailmanennätyksen 7.20,46. Dohan MM-kilpailuissa 2024 hän voitti kultaa 800 metrillä ja 1 500 metrillä sekä sijoittui seitsemänneksi 400 metrillä. Pariisin olympialaisissa 2024 Wiffen voitti kultaa 800 metrin vapaauinnissa Euroopan-ennätyksellä 7.38,19, millä hän voitti yhdysvaltalaisen Robert Finken 0,56 sekunnilla. Wiffen saavutti pronssia Finken voittamalla 1 500 metrillä ajalla 14.39,63. Wiffen kilpaili Pariisissa myös 10 kilometrin avovesiuinnissa, jossa hän sijoittui 18:nneksi. Daniel Wiffenillä on identtinen kaksosveli Nathan Wiffen, joka myös on kansainvälisen tason uimari. Veljekset ja heidän siskonsa Elizabeth ovat näytelleet pienissä rooleissa tv- sarjassa Game of Thrones. == Lähteet == Luokka:Irlantilaiset uimarit Luokka:Irlantilaiset olympiavoittajat Luokka:Vuonna 2001 syntyneet Luokka:Elävät henkilöt
Pelkkää Patee

Pelkkää Patee on Pate Mustajärven vuonna 2024 julkaistu studioalbumi. == Taustaa == Pate Mustajärvi oli lopettanut Popedan laulajana vuonna 2023. Samalla hän ilmoitti jatkossa keskittyvänsä soolouraansa. Pelkkää Patee on Mustajärven ensimmäinen studioalbumi Popedasta eroamisen jälkeen. == Vastaanotto == Helsingin Sanomien Arttu Seppänen luonnehti albumia niin huonoksi, että sitä voisi kutsua jo käsitetaiteeksi. Hänen mukaansa tulkinnoista paistaa väkisin tekemisen ja luovuttamisen maku. Niin sävellykset kuin koomisen kiusalliset sanoitukset ovat kunkin kirjoittajan jämälaarista. Musiikki kuulostaa siltä kuin tekoälylle olisi annettu tehtäväksi laittaa Pate Mustajärvi laulamaan Lauri Tähkää. Seppänen arvosteli Mustajärven laulua etenkin autotunen käytöstä. Mikko Siltasen Karjalaisessa, Keskisuomalaisessa, Länsi-Savossa, Forssan Lehdessä ja Itä-Hämeessä julkaistun arvion mukaan Mustajärven sooloartistikuvaa rakentavan levyn materiaali on laskelmoitua, konevetoisesti pumppaavaa hailakkaa, nopeasti kyllästyttävää nykyiskelmää ja biisit tuntuvat pliisuilta, mikä on yllättävää, kun kirjoittajina on ollut tunnettuja konkareita. == Kappaleet == # # # # # # # # # # # == Lähteet == Luokka:Pate Mustajärven albumit Luokka:Vuoden 2024 albumit
Deep Silent Complete

Deep Silent Complete on Nightwishin kappale ja single albumilta Wishmaster. Sen on kirjoittanut Tuomas Holopainen, ja se julkaistiin 30 heinäkuuta 2000. Single oli kolme viikkoa peräkkäin Suomen virallisen singlelistan kolmannella sijalla vuonna 2000. == Kappaleet == == Kokoonpano == * Tarja Turunen – laulu * Tuomas Holopainen – koskettimet * Emppu Vuorinen – kitara * Sami Vänskä – basso * Jukka Nevalainen – rummut == Lähteet == Luokka:Vuoden 2000 kappaleet Luokka:Nightwishin kappaleet
Julija Latynina

Julija Leonidovna Latynina (; s. 16. kesäkuuta 1966 Moskova) on venäläissyntyinen toimittaja ja kirjailija.Julia Latynina Quais du Polar, viitattu 16.8.2024 Yulia Latynina Inforegister, viitattu 16.8.2024 La trilogie du Caucase. 1,, Caucase circus : roman / Julia Latynina Bibliothèque municipale de Grenoble, viitattu 16.8.2024 Hänet tunnetaan myös Vladimir Putinin hallintoa vastustavana poliittisena kommentaattorina.Prominent Russian journalist leaves country after threats Reuters 10.9.2017, viitattu 16.8.2024 Latynina aloitti vuonna 2003 Kod dostupa -ohjelman juontamisen Eho Moskvylla. Hänestä tuli Novaja Gazetan kolumnisti vuonna 2001. Hän on juontanut myös monia muita ohjelmia ja kirjoittanut lukuisiin venäjänkielisiin lehtiin. Latynina on julkaissut trillereitä, ja hänet hyväksyttiin Venäjän kirjailijaliiton jäseneksi. Hän on saanut työstään monia palkintoja.Yulia Latynina Wilson Center, viitattu 16.8.2024 Latynina on kirjoittanut paljon talousaiheisia artikkeleita, joissa hän on käsitellyt muun muassa talousrikollisuutta. Latynina poistui Venäjältä vuonna 2017. Hänen kotiinsa oli tätä ennen tehty kaasuisku ja hänen autonsa oli poltettu.Russia: Yulia Latynina Charged a Second Time for Failing to Comply with “Foreign Agent” Law Women in Journalism 11.7.2024, viitattu 16.8.2024 Hänen kimppuunsa oli myös hyökätty Moskovan keskustassa vuonna 2016. Vuonna 2022 Latynina liittyi Venäjän sodanvastaiseen komiteaan, joka koostuu maanpaossa olevista venäläisvaikuttajista, jotka vastustavat Ukrainan sotaa ja pitävät Ukrainan valloitusyritykseen osallistuneita sotarikollisina. Syyskuussa 2022 Latynina lisättiin Venäjän pitämään luetteloon ”ulkomaiden agenteista”. 12. helmikuuta 2024 oikeusistuin Moskovassa määräsi hänelle sakot ”ulkomaiden agentteja” koskevan lain rikkomisesta. 11. heinäkuuta 2024 Moskovassa avattiin häntä vastaan uusi oikeuskäsittely, koska hän ei edelleenkään ollut lisännyt tuottamaansa sisältöön lain vaatimaa varoitusta ”ulkomaiden agenttina” toimimisesta. Latynina on esittänyt kiisteltyjä näkemyksiä, kuten kiistänyt ilmastonmuutosta koskevan tieteellisen konsensuksen. Hän on vasemmistolaisen politiikan kriitikko. Latynina määrittelee itsensä libertaariksi.Zelensky’s former top adviser wants Kiev to join Russia against West The Herald 4.1.2024, viitattu 16.8.2024 Ukrainan sodan lisäksi on vastustanut Venäjän toimia Tšetšeniassa. == Lähteet == Luokka:Venäläiset toimittajat Luokka:Venäläiset kirjailijat Luokka:Jännityskirjailijat Luokka:Libertarismi Luokka:Ilmastonmuutoksen kieltäminen Luokka:Vuonna 1966 syntyneet Luokka:Elävät henkilöt
Venäjän sodanvastainen komitea

Venäjän sodanvastainen komitea () on maanpaossa olevien venäläisten oppositiovaikuttajien helmikuussa 2022 perustama järjestö.Russian Anti-War Committee Forms Team of 'Consuls' to Fight Deportations The Moscow Times 23.7.2024, viitattu 16.8.2024 Venäjän sodanvastaisen komitean perustamisesta ilmoitti Mihail Hodorkovski.Group Of Exiled Russian Public Figures Creates Anti-War Committee Radio Free Europe/Radio Liberty 28.2.2022, viitattu 16.8.2024 Järjestö pyrkii kokoamaan yhteen erilaisia vaikuttajia, joita yhdistävät Vladimir Putinin ja Ukrainan sodan vastustaminen. Järjestö on tukenut Venäjältä paenneita ja toimittanut humanitaarista apua Ukrainaan.Anti- War Committee and its two humanitarian projects, Sunrise and The Ark Khodorkovsky, viitattu 16.8.2024 Se on tarjonnut myös oikeudellista apua venäläisille, jotka ovat näkyvästi tuoenet esiin sodanvastaisen kannan. Venäjän sodanvastaisella komitealla on Yhdysvalloissa ja monissa Euroopan maissa toimivia konsuleita, joihin kuuluvat päätoimittaja Kirill Martynov, oikeustieteilijä Jelena Lukjanova ja diplomaatti Boris Bondarev. Venäjä määritteli tammikuussa 2024 Venäjän sodanvastaisen komitean ”ei-toivotuksi järjestöksi”, mikä tekee sen kanssa yhteistyön tekemisestä Venäjällä laitonta. Helmikuussa 2024 Venäjän sodanvastainen komitea piti Aleksei Navalnyin kuolemaa poliittisena murhana, josta vastuussa oli Putinin hallinto.Statement of the Anti-War Committee regarding Alexei Navalny’s murder Антивоенный комитет России 17.2.2024, viitattu 16.8.2024 == Jäseniä == * Sergei Aleksašenko, entinen poliitikkoThe Russian Anti-War Committee Organizes Food and Medical Supplies Delivery to Ukraine True Russia, viitattu 16.8.2024 * Dmitri Gudkov, oppositiojohtaja * Sergei Gurijev, taloustieteilijä * Mihail Hodorkovski * Vladimir Kara-Murza, oppositioaktivisti * Garri Kasparov, shakin suurmestari * Julija Latynina, toimittaja-kirjailija * Ljubov Sobol, Navalnyin yhteistyökumppani * Viktor Šenderovitš, satiirikko * Jevgeni Tšitšvarkin, yrittäjä * Boris Zimin, liikemies == Lähteet == Luokka:Kansainväliset järjestöt Luokka:Rauhanjärjestöt Luokka:Venäjän hyökkäys Ukrainaan 2022
Byklen kirkko

Byklen kirkko () on Byklen kunnassa Agderin läänissä Norjassa sijaitseva puinen pitkäkirkko vuodelta 2004. ==Lähteet== ==Aiheesta muualla== Luokka:Norjan puukirkot Luokka:Bykle
Byklen vanha kirkko

Byklen vanha kirkko () on Byklen kunnassa Agderin läänissä Norjassa sijaitseva puinen pitkäkirkko vuodelta 1619. ==Lähteet== ==Aiheesta muualla== Luokka:Norjan puukirkot Luokka:Bykle
Fjellgardanen kirkko

Fjellgardanen kirkko () on Byklen kunnassa Agderin läänissä Norjassa sijaitseva puinen pitkäkirkko vuodelta 1955. ==Lähteet== ==Aiheesta muualla== Luokka:Norjan puukirkot Luokka:Bykle
Helgerudin kirkko

Helgerudin kirkko () on Bærumin kunnassa Akershusin läänissä Norjassa sijaitseva tiilikirkko vuodelta 1982. ==Lähteet== ==Aiheesta muualla== Luokka:Norjan kivikirkot Luokka:Bærum
Tanumin kirkko (Bærum)

Tanumin kirkko () on Bærumin kunnassa Akershusin läänissä Norjassa sijaitseva kivinen pitkäkirkko 1100-luvulta. ==Kuvia== Harriet Backer - Christening in Tanum Church - Google Art Project.jpg|Ristiäiset Tanumin kirkossa (Harriet Backer, 1892) ==Lähteet== ==Aiheesta muualla== Luokka:Norjan kivikirkot Luokka:Bærum
Brynin kirkko

Brynin kirkko () on Bærumin kunnassa Akershusin läänissä Norjassa sijaitseva tiilinen pitkäkirkko vuodelta 1861. ==Kuvia== Bryn Kirke 2006-03-23 85.jpg|Alttari ==Lähteet== ==Aiheesta muualla== Luokka:Norjan kivikirkot Luokka:Bærum
Meksikonkaniini

Meksikonkaniini (Sylvilagus cunicularius) on pumpulihäntäkaniineihin kuuluva laji, jota tavataan Meksikosta. Laji on Meksikon endeeminen laji ja laajimmalle maassa levinnyt pumpulihäntäkaniini. Elinpiiri kattaa alueen Keski-Sinaloan osavaltiosta Tyynenmeren rannikkoa pitkin Oaxacaan ja Veracruzin läntiseen osaan. Pituudeltaan lajin edustajat ovat 48,5–51,5 cm välillä. Meksikonkaniini viihtyy melko monenlaisessa elinympäristössä. Niitä asuu trooppisessa, puolikuivassa ja lauhkeassa metsässä, harvassa metsässä ja ruohotasangolla. Meksikonkaniinit voivat syödä yhdessä. Ne myös liikkuvat joskus pareittain. Lajin yksilöt voivat kuitenkin olla hyvin aggressiivisia toisiaan kohtaan, eikä samalla alueella voi asua rauhassa kuin korkeintaan 3–4 naarasta ja 2 urosta. Uroksilla on keskimäärin lähes hehtaarin verran suurempi elinalue kuin naarailla. Meksikonkaniinit voivat lisääntyä vuoden ympäri, mutta varsinainen parittelukausi on maaliskuusta lokakuuhun. Naaras on tiineenä 28–34 päivää ja synnyttää kerralla korkeintaan kuusi poikasta. Meksikonkaniineja metsästetään riistaeläimenä. Ne ovat myös tärkeä ravinnonlähde petoeläimille. Meksikonkaniineja metsästävät ainakin haukat, kojootit, harmaaketut, puumat, pöllöt, punailvekset, käärmeet ja amerikankrokotiilit. == Alalajit == Meksikonkaniinilla tunnetaan kolme alalajia: * Sylvilagus cunicularius cunicularius * Sylvilagus cunicularius insolitus * Sylvilagus cunicularius pacificus == Lähteet == == Aiheesta muualla == Luokka:Pumpulihäntäkaniinit
Høvikin kirkko

Høvikin kirkko () on Bærumin kunnassa Akershusin läänissä Norjassa sijaitseva tiilinen ristikirkko vuodelta 1898. ==Lähteet== ==Aiheesta muualla== Luokka:Norjan kivikirkot Luokka:Bærum
Eiksmarkan kirkko

Eiksmarkan kirkko (; entinen Grinilundin kirkko) on Bærumin kunnassa Akershusin läänissä Norjassa sijaitseva betoninen pitkäkirkko vuodelta 2014. ==Lähteet== ==Aiheesta muualla== Luokka:Norjan kivikirkot Luokka:Bærum
Skomrak

Skomrak tai Skomrag on taajama Lyngdalin kunnassa Agderin läänissä Norjassa. Taajaman pinta-ala on 0,18 neliökilometriä ja asukasluku 276 vuonna 2023. ==Lähteet== ==Aiheesta muualla== Luokka:Norjan taajamat Luokka:Lyngdal
Svenevik

Svenevik on taajama Lyngdalin kunnassa Agderin läänissä Norjassa. Taajaman pinta-ala on 0,3 neliökilometriä ja asukasluku 325 vuonna 2023. ==Lähteet== ==Aiheesta muualla== Luokka:Norjan taajamat Luokka:Lyngdal
Tallinnan ritarikuntamuseo

Tallinnan ritarikuntamuseo () on Tallinnassa sijaitseva erilaisiin ritarikuntiin ja kunniamerkkeihin keskittyvä museo. Museo avattiin 20. tammikuuta 2017. Sen kokoelmiin kuului tuolloin yli 700 esinettä, minkä johdosta se oli Pohjois-Euroopan suurin faleristiikkaan keskittynyt museo. Pääsylippu museoon maksaa perustapauksissa 12 euroa. Tallinna-kortilla sisäänpääsy on ilmainen. Ritarikuntien lisäksi museossa on ollut esillä myös muuta läheltä liippaavaa esineistöä erikoisnäyttelyissä. == Lähteet == Luokka:Tallinnan rakennukset ja rakennelmat Luokka:Viron museot
Carl Bergsten

Carl Gustaf Bergsten (10. toukokuuta 1879 Norrköping – 1935) oli ruotsalainen arkkitehti ja Kuninkaallisen taideakatemian arkkitehtuurin professori vuodesta 1931. Hän yhdisti klassisismia ja modernismia muun muassa tunnetuimmassa työssään, Göteborgin kaupunginteatterissa. ==Töitä== Enskede kyrka 2007 f.jpg|Enskeden kirkko, Tukholma (1915) Liljevalchs konsthall 2007 4.jpg|Liljevalchin taidehalli, Tukholma (1916) Göteborgs stadsteater.jpg|Göteborgin kaupunginteatteri (1934) ==Lähteet== ==Aiheesta muualla== Luokka:Ruotsalaiset arkkitehdit Luokka:Ruotsalaiset professorit Luokka:Vuonna 1879 syntyneet Luokka:Vuonna 1935 kuolleet
Laihanjärvi

Laihanjärvi voi tarkoittaa seuraavia: * Laihanjärvi, järvi Padasjoella * Laihanjärvi, järvi Puolangalla == Katso myös == * Laihajärvi
Albert Einstein College of Medicine

Albert Einstein College of Medicine on yksityinen lääketieteeseen keskittyvä korkeakoulu Yhdysvaltain New Yorkissa. Sen kampus sijaitsee New York Cityn Bronxissa. Lääketieteen lisäksi Albert Einstein College of Medicine tarjoaa tutkintoon johtavaa koulutusta esimerkiksi bioetiikassa ja kliinisessä tutkimuksessa. Albert Einstein College of Medicine perustettiin vuonna 1955. Vuonna 2024 Albert Einstein College of Medicine ilmoitti pysyvästi poistavansa lukukausimaksut opiskelijoiltaan saatuaan 1 miljardin Yhdysvaltain dollarin lahjoituksen korkeakoulussa pitkään vaikuttaneelta Ruth Gottesmanilta. == Lähteet == == Aiheesta muualla == Luokka:Bronx Luokka:Lääketieteelliset yliopistot ja korkeakoulut Luokka:New Yorkin yliopistot ja korkeakoulut
Volksbund Deutsche Kriegsgräberfürsorge

Volksbund Deutsche Kriegsgräberfürsorge on saksalainen humanitaarinen järjestö, jonka tehtävänä on etsiä sodassa kuolleita, palauttaa kuolleita Saksaan, kuolleiden uudelleen hautaaminen arvokkaasti sekä haudoista huolehtiminen. Se tukee myös kuolleiden omaisia ja neuvoo hautojen ylläpidosta. Se edistää muistokulttuuria, tapaa ja kouluttaa nuoria hautausmailla. Rahoituksen järjestö saa pääosin jäsenmaksuista ja lahjoituksista. Järjestö tekee yhteistyötä Saksan liittohallituksen ja ulkoasiainministeriön kanssa. Sen hoidossa on 830 sotahautausmaata, joissa on yli 2,8 miljoonaa sodassa kuollutta. Hautausmaita hoidetaan 46 eri maassa. Lisäksi se ylläpitää sotavankien hautausmaita. Se on perustettu ensimmäisen maailmansodan jälkeen vuonna 1919. Se perustaminen liittyi Versailles’n rauhansopimuksen artiklojen 225 ja 226 määräyksiin sotilashautausmaiden hoitoon liittyen. Järjestö tekee myös nuorisotyötä, joka edistää rauhaa ja vastustaa rasismia. Nuoret osallistuvat myös sotahautausmaiden hoitoon ja järjestävät muistotilaisuuksia. Suomessa Helsingissä sijaitsee järjestön ylläpitämä saksalaisten sotilaiden hautausmaa Hietaniemen sankarihautausmaan yhteydessä. Alueelle on haudattu 121 saksalaista sotilasta. Toinen järjestön ylläpitämä hautausmaa sijaitsee Vantaalla Honkanummella, jonne on haudattu kuusi ensimmäisen maailmansodan vainajaa ja 371 toisessa maailmansodassa kuollutta. Hautausmaa on vihitty käyttöön 30. elokuuta 1963. Kolmas saksalainen sotilashautausmaa sijaitsee Rovaniemellä Norvajärvellä. Sinne on haudattu 2 530 toisen maailmansodan saksalaista sotilasta. Norvajärven sotilashautausmaa vihittiin käyttöön 31. elokuuta 1963. == Lähteet == Luokka:Saksan historia Luokka:Humanitaariset apujärjestöt
Laihanlampi

Laihanlampi voi tarkoittaa seuraavia: * Laihanlampi, lampi Keuruulla * Laihanlampi, järvi Mikkelissä * Laihanlampi, lampi Pieksämäellä * Laihanlampi, järvi Rovaniemellä == Katso myös == * Laihanlammi * Laihanjärvi
Seksuaali- ja sukupuolivähemmistöjen oikeudet Tongassa

Tongan seksuaali- ja sukupuolivähemmistöjen edustajat kohtaavat runsaasti laillisia ja yhteisöllisiä ongelmia. == Historia == Fakaleitī on tongankielinen termi henkilölle, joka on syntyjään mies, mutta elää kuten nainen. Tällaisillä henkilöillä oli keskeinen asema tongalaisessa yhteiskunnassa mm. kuninkaallisen perheen avustajina. Nykyään Tongan rikoslaki kuitenkin määrää ristiinpukeutumisesta enintään 10 vuoden vankeusrangaistuksen. Huolimatta siitä, että Tonga ei koskaan ollut virallisesti Yhdistyneen kuningaskunnan siirtomaa, se oli kuitenkin protektoraatti, minkä johdosta Tonga sai lakinsa suurimmaksi osaksi brittiläisestä systeemistä. Sodomia, jollaiseksi lasketaan samaa sukupuolta olevia välinen seksi sekä eläimiinsekaantuminen, on ollut kielletty lailla vuodesta 1988 lähtien ja siitä rangaistaan enintään 10 vuoden vankeusrangaistuksella. Myös näiden yrittäminen on laitonta ja rangaistus sama. Tuomittuja voidaan lisäksi määrätä myös ruoskittavaksi. Vuonna 2010 Tongan oikeuslaitoksen ohjesääntöä uudistettiin siten, että tuomarit eivät saa tuomita seksuaalisen suuntautumisen tai muiden "irrelevanttien ominaisuuksien" pohjalta. Näihin kuuluivat myös mm. rotu, uskonto ja siviilisääty. == Nykyään == Samaa sukupuolta olevien avioliitto, tai muukaan parisuhteen virallistaminen, ei ole laillista. Seksuaali- ja sukupuolivähemmistöt voivat palvella maan asevoimissa. Ryhmän sanan- tai kokoontumisvapautta ei ole myöskään erikseen rajoitettu laeilla. Vaikka samaa sukupuolta olevien välinen seksi on kriminalisoitu, rangaistuksia ei käytännössä langeteta. Tonga Leitis' Association on yhdistys, joka ajaa seksuaali- ja sukupuolivähemmistöjen asiaa Tongalla. Yhdistys on mm. kampanjoinut sodomia- ja ristiinpukeutumislakien muuttamisen puolesta. Vuoden 2012 kesäolympialaisten avajaisseremoniassa Tongan lipunkantajana toimi Amini Fonua, joka tuli ulos kaapista seuraavana vuonna ja on siitä lähtien toiminut aktiivisena seksuaali- ja sukupuolivähemmistöjen puolestapuhujana. == Lähteet == *
Fakaleitī

Fakaleitī on tongankielinen termi, jolla viitataan henkilön, joka on syntyjään mies, mutta elää kuin nainen. Vastaavaa termiä käytetään myös muualla Polynesiassa kuten esim. Samoalla, Niuella, Uudessa-Seelannissa ja Fidžillä. Yksimielisyyttä siitä, onko fakaleitī syntyjään naisellinen vai kasvaako hän tällaiseksi, ei ole. Synnynnäisestä naisesta, joka käyttäytyy kuin mies, käytetään nimitystä fakatangata. Perinteisesti fakaleitī oli tärkeä henkilö tongalaisessa yhteiskunnassa, ja häntä kutsuttiin mm. kuningasperheen avuksi tarpeen vaatiessa. Mikäli fakaleitīt eivät julkisesti ilmaise seksuaalisuutta, he saavat lähtökohtaisesti olla rauhassa. Vuonna 2018 sai ensi-iltansa Dean Hamerin, Joe Wilsonin ja Hinaleimoana Wong-Kalun ohjaama dokumenttielokuva Leitis in Waiting, joka keskittyy Joey Joleen Mataelen ja muiden fakaleitīen elämästä Tongalla. == Lähteet == Luokka:Seksuaali- ja sukupuolivähemmistöjen oikeudet Tongassa Luokka:Transsukupuolisuus Luokka:Tongan kieli
Sergei Aleksašenko

thumb|Sergei Aleksašenko Sergei Aleksašenko (; s. 1959) on venäläinen taloustieteilijä, liikemies ja entinen poliitikko.Sergey Aleksashenko Open University, viitattu 17.8.2024 Sergei Aleksashenko Carnegie Endowment, viitattu 17.8.2024 Aleksašenko valmistui Moskovan valtionyliopiston taloustieteen laitokselta vuonna 1986 ja sai taloustieteessä filosofian tohtorin arvon vuonna 1989. Hän oli tutkijana Neuvostoliiton tiedeakatemian alaisessa Ekonomis-matemaattisessa keskusinstituutissa vuosina 1986–1989. Hän oli johtava asiantuntija Neuvostoliiton talousreformikomissiossa tammikuusta 1990 huhtikuuhun 1991. Aleksašenko oli Venäjän federaation varafinanssiministeri vuosina 1993–1995 ja Venäjän keskuspankin ensimmäinen varapuheenjohtaja vuosina 1995–1998. Hän istui hallituksen jäsenenä myös Sberbankissa, VTB:ssa, Evrofinance Mosnarbankissa ja Pariisin Eurobankissa. Aleksašenko oli Interrosin varajohtaja vuodesta 2000 ja johtaja vuodesta 2004. Vuosina 2006–2008 hän johti Merrill Lynchin Venäjän-haaraa. Vuosina 2008–2015 hän oli Moskovan talouskorkeakoulun makrotaloustieteellinen tutkimusjohtaja. Aleksašenko oli vuosina 2011–2012 Yhdistyneen viljayhtiön hallituksen puheenjohtaja ja toimi myös muun muassa Aeroflotin hallituksessa. Sittemmin hän on muuttanut Yhdysvaltoihin.Russia Places Former Central Banker Aleksashenko On Wanted List Radio Free Europe/Radio Liberty 18.11.2023, viitattu 17.8.2024 Aleksašenko joutui käytännössä maanpakoon ajauduttuaan Vladimir Putinin hallinnon epäsuosioon. Vuonna 2013 hänestä tuli Brookings Institutionin vanhempi tutkija. Hänellä oli aiemmin tutkimusresidenssi Carnegie Moscow Centerissä, jossa hän keskittyi tutkimaan Venäjän integraatiota maailmantalouteen ja sen elpymistä globaalista finanssikriisistä. Hän on kirjoittanut monia artikkeleita Venäjän taloudesta. Vuonna 1999 ilmestyi teos Battle for the Ruble. Vuonna 2018 Aleksašenko julkaisi kirjan Putin’s Counterrevolution, jossa hän kritisoi Putinia demokratian edellytysten tukahduttamisesta, ennestään hauraan omaisuudensuojan heikentämisestä ja yksityisiä investointeja huomattavasti vähentäneestä politiikasta.Putin’s Counterrevolution Brookings, viitattu 17.8.2024 Aleksašenko on kritisoinut Venäjän Ukrainassa aloittamaa täysimittaista sotaa. Hänet luokiteltiin Venäjällä ulkomaiden agentiksi. Lisäksi vuonna 2023 Venäjän sisäministeriö asetti hänet etsintäkuulutettujen listalle. Aleksašenko liittyi Venäjältä maanpakoon lähteneiden vaikuttajien perustamaan Venäjän sodanvastaiseen komiteaan.The Russian Anti-War Committee Organizes Food and Medical Supplies Delivery to Ukraine True Russia, viitattu 16.8.2024 == Lähteet == Luokka:Venäläiset taloustieteilijät Luokka:Venäläiset liikemiehet Luokka:Venäjän ministerit Luokka:Vuonna 1959 syntyneet Luokka:Elävät henkilöt
Tongankielinen Wikipedia

Tongankielinen Wikipedia on Wikipedian tongankielinen versio, joka aloitti toimintansa tammikuussa 2004. Elokuussa 2024 artikkeleita oli 2016, mikä tekee siitä 259. suurimman kieliversion. == Lähteet == Luokka:Wikipediat kielittäin Wikipedia
Rautavaltaistuin

Rautavaltaistuin on kuvitteellinen istuin George R. R. Martinin kirjoittamassa Tulen ja jään laulu -fantasiakirjasarjassa ja romaanissa Tuli ja veri. Se on Westerosin manteretta hallitsevan Seitsemän kuningaskunnan kuninkaan henkilökohtainen valtaistuin, jolla istuessa hän jakaa käskyjä ja tuomioita. Se sijaitsee korkealla korokkeella Punalinnan suuressa salissa Seitsemän kuningaskunnan pääkaupungissa Kuninkaansatamassa. Valtaistuimella saa istua kuninkaan lisäksi vain tämän lähin neuvonantaja, kuninkaan Koura, aina kuninkaan poissaollessa. Rautavaltaistuimen kuvaillaan olevan epäsymmetrinen ja täynnä piikkejä, ja sen rosoiset ja terävät reunat ovat aiheuttaneet useille hallitsijoille haavoja. Sen kerrotaan olevan niin epämukava, ettei kuningas voi nojata sen selkänojaan. George R. R. Martin on sanonut Rautavaltaistuimen olevan valloituksen symboli ja kuvaillut sitä muun muassa mustaksi, vääntyneeksi, valtavaksi, rumaksi ja pelottavaksi sekä sanonut sen olevan niin korkea, että istuimelle täytyy kiivetä jyrkkiä rautaportaita pitkin. Martin on sanonut taiteilija Marc Simonettin piirroksen valtaistuimesta olevan lähimpänä hänen kuvittelemaansa. Hän valitsi Simonettin piirroksen mukaan The World of Ice & Fire -kirjaansa. Rautavaltaistuimen loi Aegon I Targaryen valloitettuaan sisarineen ja lohikäärmeineen Westerosin mantereen ja ryhdyttyään sen ensimmäiseksi kuninkaaksi. Aegon perusti Kuninkaansataman uudeksi pääkaupungiksi ja rakennutti valtaistuimen kukistettujen vihollistensa miekoista, jotka hän sulatti ja liitti toisiinsa lohikäärmeensä Balerion Mustakauhun lieskoilla. Westerosilaisissa lauluissa kerrotaan valtaistuimessa olevan tuhat miekkaa. Rauhanomaisesti antautuneiden sukujen, kuten Arrynin ja Starkin miekkoja Aegon ei kuitenkaan käyttänyt valtaistuimen rakentamiseen. == Televisiosarjoissa == pienoiskuva|Rautavaltaistuin, Game of Thronesin rekvisiitta. Martinin kirjoihin perustuvissa televisiosarjoissa Game of Thrones ja House of the Dragon rekvisiittana käytetty Rautavaltaistuin on huomattavasti kirjoissa kuvailtua pienempi. Game of Thronesiin valtaistuimen toteutti rekvisiittavastaava Gavin Jones. House of the Dragon -sarjassa, Game of Thronesin esiosassa, valtaistuin on hieman edeltäjäänsä suurempi ja sen ympärille asetettu miekkoja. == Lähteet == == Aiheesta muualla == * Rautavaltaistuin Tulen ja jään laulu -wikissä Luokka:Westeros Luokka:Kuvitteelliset esineet Luokka:Istuimet
Aslambek Aslahanov

Aslambek Ahmedovitš Aslahanov (; 11. maaliskuuta 1942 – 11. elokuuta 2024) oli venäläinen poliitikko.Аслаханов Асламбек Ахмедович Совет Федерации, viitattu 17.8.2024 Ушел из жизни Асламбек Аслаханов Московский городской педагогический университет 12.8.2024, viitattu 17.8.2024 Aslahanov istui valtioduuman jäsenenä vuosina 1999–2003Система анализа результатов голосований на заседаниях Государственной Думы Государственная Дума, viitattu 17.8.2024 ja oli Vladimir Putinin neuvonantaja Tšetšeniaa sekä Pohjois-Kaukasiaa koskevissa asioissa vuosina 2004–2008.Catherine Belton: Putinin sisäpiirissä – Kuinka KGB valtasi Venäjän ja kääntyi länttä vastaan (Docendo, 2020), s. 293-294, ISBN 978-952-382-088-3 Hän oli tšetšeeni. Aslahanov ehdotti Beslanin koulukaappauksen yhteydessä seitsemänsadan venäläisen julkisuuden henkilön vapaaehtoista menemistä kouluun panttivangeiksi vastineeksi lasten vapauttamisesta. Aslahanov otti lennon Moskovasta tapahtumapaikalle suunnitelmansa toteutumisen toivossa. Paikalle päästyään hän kuitenkin pystyi vain toteamaan koulukaappauksen tuhoisan päätöksen. Vuosina 2008–2012 Aslahanov istui Venäjän liittoneuvostossa. Aslahanov opiskeli Harkovassa ja väitteli oikeustieteen tohtoriksi. Hän toimi Neuvostoliiton sisäministeriössä poliisin kenraalimajurina. Aslahanov sai tunnettavuutta myös työstään sambo- kamppailulajin harjoittajien kansainvälisen yhteisön kehittämisessä.FIAS Tribute to Aslambek Aslakhanov International SAMBO Federation (FIAS), viitattu 17.8.2024 Aslahanov sai monia palkintoja ja tunnustuksia, kuten Venäjän kunniamerkin, Ystävyyden kunniamerkin, Kunniamerkin ansioista isänmaalle ja Punalipun kunniamerkin.Умер экс-советник президента Асламбек Аслаханов Коммерсантъ 11.8.2024, viitattu 17.8.2024 == Lähteet == Luokka:Venäläiset poliitikot Luokka:Vuonna 1942 syntyneet Luokka:Vuonna 2024 kuolleet
Matthias Warnig

Matthias Arthur Warnig (s. 26. heinäkuuta 1955 Altdöbern, Itä-Saksa) on saksalainen liikemies, entinen Stasin agentti ja Vladimir Putinin yhteistyökumppani.Roman Goncharenko, Who is Nord Stream's Matthias Warnig, Putin's ex-Stasi pal? DW 25.1.2021, viitattu 17.8.2024 Daniel Streib, Nord Stream 2: Matthias Warnig ist raus – Gerhard Schröder bleibt Badische Neueste Nachrichten 26.7.2023, viitattu 17.8.2024 Matthias Warnig Munzinger, viitattu 17.8.2024 Warnig värvättiin Stasin palvelukseen jo lukioaikana. Hän aloitti vuonna 1974 asepalveluksen Stasin alaisessa Feliks Dzeržinski -rykmentissä. Myöhemmin hänet koulutettiin Stasin agentiksi ulkomaantiedusteluun. Warnig opiskeli vuosina 1977–1981 taloustiedettä Itä-Berliinin Bruno Leuschner -talousyliopistossa. Stasissa hän yleni luutnantista kapteeniksi. Vuonna 1989 hänestä tuli Stasin informaatio- ja teknologiaosaston apulaisjohtaja.Catherine Belton: Putinin sisäpiirissä – Kuinka KGB valtasi Venäjän ja kääntyi länttä vastaan (Docendo, 2020), ISBN 978-952-382-088-3 Saksojen yhdistyttyä Warnig työskenteli pankkiirina. Hän johti Dresdner Bankin konttoria Moskovassa. Warnigista tuli Deutsche Wellen mukaan aktiivisin saksalainen toimija venäläisessä liikemaailmassa. Hän toimi Nord Stream -hankkeessa ja oli vuosina 2015–2023 Nord Stream 2 AG:n toimitusjohtaja. Warnig pääsi vuonna 2011 Transneftin ja Rosneftin hallintoneuvostoihin. Rosneftissa hän teki läheistä yhteistyötä Gerhard Schröderin kanssa. Warnig toimi myös VTB:n ja Rossija- pankin hallituksissa. Vuosina 2012–2018 hän johti RUSAL:n hallintoneuvostoa. Hän luopui asemasta Yhdysvaltain kohdistettua yhtiöön pakotteita. Warnig nimitettiin vuonna 2019 FC Schalke 04 -jalkapalloseuran hallitukseen joidenkin kannattajien vastustuksesta huolimatta. Tammikuussa 2023 Warnig kritisoi Die Zeitissa yksityisten tilien jäädyttämistä osana Venäjään kohdistettuja pakotteita. == Yhteydet Putiniin == Warnigista tuli Deutsche Wellen mukaan Putinin ensimmäinen saksalainen ystävä ja luottohenkilö. Badische Neueste Nachrichten kuvaili Warnigia Putinin pitkäaikaiseksi ja läheiseksi luottohenkilöksi. Läheiset välit Putiniin johtivat siihen, että Warnig ainoana saksalaisena joutui Yhdysvaltain oligarkkeihin suuntaamien pakotteiden kohdehenkilöksi. Aleksei Navalnyin Putinin palatsista tekemässä suositussa videossa mainitaan monien venäläisten lisäksi Warnig. Video tarkastelee Venäjään kytkeytyvää korruptioverkostoa. Navalnyi kertoi Deutsche Wellen artikkeliin viitaten Warnigin aikoinaan tukeneen Putinia ja tämän perhettä taloudellisesti. Virallisen väitteen mukaan Warnig tutustui Putiniin vasta Pietarissa molempien vaihdettua alaa. Catherine Beltonin mukaan Warnig kuului KGB:n soluun, jonka Putin oli perustanut Dresdenissä liikekonsulttiyhtiönä. Beltonin mukaan hänestä tuli oleellinen Putinin hallinnon vaikuttaja ja yksi Putinin läheisimmistä liittolaisista. Vuonna 2018 Warnig kertoi Die Pressen haastattelussa saavansa tarvittaessa yhä järjestymään tapaamisen Putinin kanssa. == Lähteet == Luokka:Saksalaiset liikemiehet Luokka:Stasi Luokka:Vladimir Putin Luokka:Vuonna 1955 syntyneet Luokka:Elävät henkilöt
Ronnie Scott’s Jazz Club

Ronnie Scott’s Jazz Club on Lontoon Sohossa sijaitseva jazzklubi. Se avattiin vuonna 1959 osoitteeseen 39 Gerrard Street. Vuonna 1967 se muutti 47 Frith Streetille. Brecon Jazz Festival nimesi vuonna 2009 Ronnie Scott’sin yhdeksi 12 tapahtumapaikasta, jotka olivat vaikuttaneet eniten jazziin Britanniassa. Jimi Hendrixin viimeinen esiintyminen tapahtui 16. syyskuuta 1970 Ronnie Scott’sissa. Hän kuoli kaksi päivää myöhemmin. == Lähteet == == Aiheesta muualla == * Virallinen sivusto Luokka:Yhdistyneen kuningaskunnan konserttitalot Luokka:Lontoon kulttuuri Luokka:City of Westminsterin rakennukset ja rakennelmat Luokka:Soho (Lontoo)
Rara

Rara on järvi Nepalin luoteisosassa Raran kansallispuistossa. Se on Nepalin suurin järvi, ja sen pinta-ala on 10,8 neliökilometriä. Järven pinnankorkeus on on 2 990 metriä. Järvi on muodoltaan soikea, ja se on noin viisi kilometriä pitkä ja kolme kilometriä leveä. Suurin syvyys on 167 metriä. Raran laskujoki on Mugu-Kamali. pienoiskuva|Järvenrantaa Järvi on Raran kansallispuiston tärkein nähtävyys. Kansallispuisto perustettiin vuonna 1976 suojelemaan järveä ja sen ympäristöä. Vuonna 2007 järvestä tuli osa Ramsar-aluetta, jonka pinta- ala on 15,83 neliökilometriä. Järvestä on tavattu kolmea endeemistä karppikalalajia, jotka ovat Schizothorax macropthalamus, Schizothorax nepalensis ja Schizothorax raraensis. Lintulajeja on tavattu kymmeniä, joista osa on uhanalaisia. Huomattavin nisäkäs on lyhytkarvasaukko. == Lähteet == == Aiheesta muualla == Luokka:Nepalin maantiede Luokka:Aasian järvet
Justin Baldoni

Justin Baldoni (s. 24. tammikuuta 1984) on yhdysvaltalainen näyttelijä ja elokuvaohjaaja. Hänet tunnetaan roolistaan televisiosarjassa Jane the Virgin sekä ohjaamastaan elokuvasta Five Feet Apart. Baldoni on ohjannut myös elokuvan Se päättyy meihin, jossa hän esittää pääosaa. == Lähteet == == Aiheesta muualla == * Luokka:Vuonna 1984 syntyneet Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat
Isoisäni rosvopäällikkö – vankilanjohtajan tarina

Isoisäni rosvopäällikkö – vankilanjohtajan tarina on nurmijärveläisen Sari Eskolan kirjoittama kirja isoisästään. Se kertoo vankilanjohtaja Sulo Laineen (1920–1994) elämäkerran. Kirjan on kustantanut Väyläkirjat (2024). == Lähteet == Luokka:Suomalaiset elämäkerrat ja muistelmat Luokka:Vuoden 2024 kirjat
Eetu Savolainen

Eetu Savolainen (s. 14. marraskuuta 1994) on suomalainen suunnistaja. Hän edustaa Ikaalisten Nousevaa-Voimaa. Hän on voittanut Suomen-mestaruuden keskimatkalla vuonna 2013, yösuunnistuksessa vuonna 2018 sekä erikoispitkällä matkalla vuosina 2018 ja 2022. Hän on edustanut Suomea Euroopan- mestaruuskilpailuissa. Savolainen sijoittui EM-kilpailuissa 2022 keskimatkalla kahdeksanneksi. Hän edustaa Suomea myös EM-kilpailuissa 2024. Hän kilpaili maailmancupissa ensimmäisen kerran vuonna 2016. Savolainen on koulutukseltaan diplomi-insinööri. == Lähteet == Luokka:Suomalaiset suunnistajat Luokka:Vuonna 1994 syntyneet Luokka:Elävät henkilöt